M*A*S*H

M*A*S*H je americký komediálny dramatický televízny seriál z prostredia vojenskej poľnej nemocnice (MASH – Mobile Army Surgical Hospital) počas vojny v Kórei.

Považuje sa za jeden z najúspešnejších televíznych seriálov v histórii. Od septembra 1972 do februára 1983 bolo natočených spolu 256 epizód. Väčšina z nich má minutáž do 25 minút. Základom bola kniha MASH: A Novel About Three Army Doctors od Richarda Hornbergera (používajúceho pseudonym Richard Hooker) o fiktívnej jednotke mobilnej armádnej nemocnice v kórejskej vojne.

Rieši z ľudskej stránky všetky atribúty života ako konflikt rozdielnych kultúr (Amerika – Ázia), spolužitie vojakov, ale aj vojnový fanatizmus. Autori seriálu sa nevyhýbali žiadnej téme a ich postoj vzhľadom na historické a politické reálie (najmä prebiehajúcu vojnu vo Vietname) možno označiť za veľmi odvážny.

 Postavy 
vľavo|náhľad|Desiatnik „Radar“ O’Reilly, kapitán „Hawkeye“ Pierce a majorka Margaret Houlihanová
vľavo|náhľad|Hore zľava: John F. Mulcahy, Walter O'Reilly, Charles Wincester, Max Klinger  Dole zľava: Margaret O'Houlihanová, Sherman T. Potter, Benjamin Franklin Pierce, B. J. Hunnicutt
Jedinými postavami, ktoré sa vyskytovali počas celej doby seriálu, boli chirurg kapitán Benjamin Franklin „Hawkeye“ Pierce (Alan Alda), vojenský kňaz poručík John Francis Mulcahy (William Christopher, okrem prvej, úvodnej, časti, kedy ho hral George Morgan), vrchná zdravotná sestra majorka Margaret Houlihanová (Loretta Swit; mala prezývku Hot Lips – Horúce pery, v českom dabingu Šťabajzna) a desiatnik (neskôr seržant) Maxwell Klinger (Jamie Farr).

„Hawkeye“ Pierce je doktor medicíny a špičkový chirurg, človek s veľkým srdcom, ktorý nenávidel celú (podľa neho) nezmyselnú vojnu. Prezývka Hawkeye vznikla podľa knihy Posledný Mohykán, čo bola jediná kniha, ktorú jeho otec čítal. Hawkeye rozohráva okolo seba množstvo nepredvídateľných príhod a vtipných situácií. Pomáhajú mu v tom jeho kolegovia, hlavne „Trapper“ John Mcintyre (Wayne Rogers) a po jeho odchode domov B.J. Huniccut (Mike Farrell), ktorý nahradil postavu „Trappera“.

Ich spoločným spolubývajúcim bol major Frank Marion Burns (Larry Linville). Frank Burns bol zvláštna postava s množstvom negatívnych vlastností; často sa stával terčom vtipov. Bol ženatý, zároveň bol aj tajným milencom hlavnej sestry major Margaret Hullihanovej. Hoci o ich vzťahu vedeli všetci, nepriznávali ho.

Postavu Franka Burnsa neskôr nahradil Charles Emerson Winchester III. (David Ogden Stiers), ktorý sa považoval za bohatú modrú krv z Bostonu. Táto postava priniesla do seriálu zmenu a oživenie. Rovnako ako Hawkeye je špičkovým chirurgom, ktorý sa na povrchu môže zdať nafúkaný a arogantný podobne ako jeho "predchodca" Frank Burns. Vo vnútri je to však veľmi dobrý a láskavý človek, hoci to nedáva často najavo.

„Radar“ Walter Eugen O'Raily (Gary Burghoff) bol významnou postavou seriálu. Mladík s okuliarmi začal časom nechtiac ovládať jednotku. Bol administratívnym pracovníkom a jeho nevinnosť a postupné objavovanie seba ako muža prinášali množstvo zaujímavých príhod. Prezývka Radar vznikla z toho, že mával predtuchy, čo sa stane. Oznamoval dopredu prílet vrtuľníkov, sanitiek a často uhádol, čo dotyčný chcel povedať, ešte predtým ako to povedal. V seriáli niekoľkokrát zmienil, že túto vlastnosť zdedil po svojom strýkovi.

Prvým veliteľom jednotky bol doktor Henry Blake (McLean Stevenson), tiež chirurg, ktorý odišiel po 72 dieloch – bol odvolaný naspäť do USA, ale pri odlete domov jeho lietadlo zostrelili a on zahynul. Henryho na istý čas na pozícii veliteľa nahradil Frank Burns, kým neprišiel plukovník Sherman Potter (Harry Morgan).

Plukovník Potter bol vojakom (kavalerista) od prvej svetovej vojny. Na rozdiel od predchádzajúceho veliteľa Henryho prísne dodržiaval predpisy. Časom sa však ukázalo, že je to čestný a charakterný človek. V seriáli vystupoval až do konca seriálu.

Otec John Francis Mulcahy (William Christopher) bol katolícky kňaz slúžiaci v jednotke. Jeho vplyv na členov jednotky bol síce mnohokrát neviditeľný, na nedeľné kázne chodilo málo ľudí, ale napriek tomu bol pre všetkých (lekárov, sestry a ostatný personál, ako aj pre ranených) obrovskou oporou a pomocou.

Komickou figúrkou seriálu bol Max Q. Klinger (Jamie Farr), ktorého zdanlivo jedinou činnosťou bolo dostať sa domov pomocou paragrafu 8, kvôli čomu sa obliekal do ženských šiat, alebo sa inými spôsobmi pokúšal presvedčiť nadriadených, že je blázon, kvôli čomu by mal byť prepustený domov. Po odchode Radara sa Klinger stal administratívnym pracovníkom jednotky a šaty prestal nosiť.

Spestrením bolo množstvo rôznych ďalších postáv, pohybujúcich sa v pozadí, ako napr. plukovník Flagg, Rosie, Igor, seržant Rizzo (G. W. Bailey), ktorý bol známy aj z Policajnej akadémie. V seriáli sa ukázali aj budúce hollywoodske hviezdy, ako napr. Laurence Fishburne, Patrick Swayze atď.

+Prehľad hlavných postávHerecPostavaSéria1234567891011 Alan Alda Benjamin Franklin „Hawkeye“ Pierce Hlavná rola Loretta Swit Margaret „Šťabajzna“ Houlihanová Hlavná rola Gary Burghoff Walter Eugene „Radar“ O'Reilly Hlavná rola Larry Linville Franklin Marion „Frank“ Burns Hlavná rola Wayne Rogers John Francis Xavier „Trapper John“ McIntyre Hlavná rola McLean Stevenson Henry Braymore Blake Hlavná rola Jamie Farr Maxwell Q. Klinger Vedľajšia rola Hlavná rola William Christopher John Patrick Francis Mulcahy Vedľajšia rola Hlavná rola Mike Farrell B. J. Hunnicutt Hlavná rola Harry Morgan Sherman Tecumseh Potter Hlavná rola David Ogden Stiers Charles Emerson Winchester III Hlavná rola

 Série a časti 
 Séria Časti Pôvodne vysielané Premiéra série  Finále série  1 24 17. september 1972 25. marec 1973 2 24 15. september 1973 2. marec 1974 3 24 10. september 1974 18. marec 1975 4 25 12. september 1975 24. február 1976 5 25 21. september 1976 15. marec 1977 6 25 20. september 1977 27. marec 1978 7 26 18. september 1978 12. marec 1979 8 25 17. september 1979 24. marec 1980 9 20 17. november 1980 4. máj 1981 10 22 26. október 1981 12. apríl 1982 11 16 25. október 1982 28. február 1983

 Seriál bol na Slovensku a v Česku vysielaný v takom poradí, v akom bol vyrobený (pozri stĺpec "Produkčný kód"). Pôvodne však boli niektoré časti v USA odvysielané v inom poradí, než v akom boli vyrobené (pozri stĺpec "#"). Zoznam taktiež uvádza české názvy namiesto slovenských, lebo seriál sa nedočkal slovenského dabingu.

 1. séria (1972-73) 
№#NázovNázovRéžiaScenárPremiéraProdukčnýkód

 2. séria (1973-74) 
№#NázovNázovRéžiaScenárPremiéraProdukčnýkód

 3. séria (1974-75) 
№#NázovNázovRéžiaScenárPremiéraProdukčnýkód

 4. séria (1975-76) 
№#NázovNázovRéžiaScenárPremiéraProdukčnýkód

 5. séria (1976-77) 
№#NázovNázovRéžiaScenárPremiéraProdukčnýkód

 6. séria (1977-78) 
№#NázovNázovRéžiaScenárPremiéraProdukčnýkód

 7. séria (1978-79) 
№#NázovNázovRéžiaScenárPremiéraProdukčnýkód

 8. séria (1979-80) 
№#NázovNázovRéžiaScenárPremiéraProdukčnýkód

 9. séria (1980-81) 
№#NázovNázovRéžiaScenárPremiéraProdukčnýkód

 10. séria (1981-82) 
№#NázovNázovRéžiaScenárPremiéraProdukčnýkód

 11. séria (1982-83) 
№#NázovNázovRéžiaScenárPremiéraProdukčnýkód

 Spin-off 
Ešte počas premiéry seriálu bol natočený spin-off Trapper John, M.D. (19791986), ktorého dej sa točil okolo postavy chirurga kapitána „Trappera“ McIntyra po jeho príchode domov, do San Francisca. Ďalšie dve spin-off seriály boli natočené po skončení seriálu M*A*S*H – After M*A*S*H (19831985) sa odohráva v nemocničnom prostredí a sleduje povojnové príbehy desiatnika Maxa Klingera, plukovníka Shermana T. Pottera a otca Johna Francisa Mulcahyho. Naplánovaný bol aj komediálny seriál o povojnovom živote desiatnika „Radara“ O'Reillyho W*A*L*T*E*R (1984), ale vyrobila sa len pilotná epizóda. Tieto seriály si nezískali takú úspešnosť u divákov ako pôvodný seriál.

 Iné projekty 

 Externé odkazy 

 Všetko o M.A.S.H. 

Kategória:Sitkomy USA
Kategória:Lekárske televízne seriály
Kategória:Televízne seriály z roku 1972